CELEX: 62009TA0406
Language: sk
Date: 2014-05-14 00:00:00
Title: Vec T-406/09: Rozsudok Všeobecného súdu zo  14. mája 2014 – Donau Chemie/Komisia [ „Hospodárska súťaž — Kartely — Trh acetylidu vápenatého a horčíka určený pre oceliarsky a plynárenský priemysel v EHP, s výnimkou Írska, Španielska, Portugalska a Spojeného kráľovstva — Rozhodnutie konštatujúce porušenie článku 81 ES — Určovanie cien a rozdelenie trhu — Prílohy — Článok 23 nariadenia (ES) č ° 1/2003 — Usmernenia k metóde stanovovania výšky pokút v roku 2006 — Poľahčujúce okolnosti — Spolupráca počas správneho konania — Povinnosť odôvodnenia — Rovnosť zaobchádzania — Proporcionalita — Platová schopnosť“ ]

30.6.2014   
            
            
               SK
            
            
               Úradný vestník Európskej únie
            
            
               C 202/17
            
         Rozsudok Všeobecného súdu zo 14. mája 2014 – Donau Chemie/Komisia
   (Vec T-406/09) (1)
   
   ([„Hospodárska súťaž - Kartely - Trh acetylidu vápenatého a horčíka určený pre oceliarsky a plynárenský priemysel v EHP, s výnimkou Írska, Španielska, Portugalska a Spojeného kráľovstva - Rozhodnutie konštatujúce porušenie článku 81 ES - Určovanie cien a rozdelenie trhu - Prílohy - Článok 23 nariadenia (ES) čo 1/2003 - Usmernenia k metóde stanovovania výšky pokút v roku 2006 - Poľahčujúce okolnosti - Spolupráca počas správneho konania - Povinnosť odôvodnenia - Rovnosť zaobchádzania - Proporcionalita - Platová schopnosť“])
   2014/C 202/20
   Jazyk konania: nemčina
   
      Účastníci konania
   
   
      Žalobkyňa: Donau Chemie AG (Viedeň, Rakúsko) (v zastúpení: S. Polster, W. Brugger a M. Brodey, avocats)
   
      Žalovaná: Európska komisia (v zastúpení: pôvodne N. von Lingen a M. Kellerbauer, splnomocnení zástupcovia, za právnej pomoci T. Eilmansberger, profesor, neskôr N. von Lingen a M. Kellerbauer)
   
      Predmet veci
   
   Návrh na zrušenie článku 2 rozhodnutia Komisie K(2009) 5791 v konečnom znení z 22. júla 2009 vydaného v konaní podľa článku 81 ES a článku 53 Dohovoru o EHP (vec COMP/39.396 – Činidlá na báze acetylidu vápenatého a horčíka pre oceliarsky a plynárenský priemysel) v rozsahu v akom sa týka žalobkyne, ako aj subsidiárne, žiadosť o zníženie pokuty uloženej žalobkyni uvedeným rozhodnutím.
   
      Výrok rozsudku
   
   
               1.
            
            
               Suma pokuty uloženej spoločnosti Donau Chemie AG na základe článku 2 písm. c) rozhodnutia Komisie K(2009) 5791 v konečnom znení z 22. júla 2009 vydaného v konaní podľa článku 81 ES a článku 53 Dohovoru o EHP (vec COMP/39.396 – Činidlá na báze acetylidu vápenatého a horčíka pre oceliarsky a plynárenský priemysel) je stanovená na 4,35 milióna eur.
            
         
               2.
            
            
               Žaloba sa v zostávajúcej časti zamieta.
            
         
               3.
            
            
               Spoločnosť Donau Chemie znáša 90 % svojich vlastných trov konania, ako aj 90 % trov, ktoré vznikli Európskej komisii. Komisia znáša 10 % svojich vlastných trov konania a 10 % trov konania, ktoré vznikli Donau Chemie.
            
         
      (1)  Ú. v. EÚ C 312, 19.12.2009.